Diari Oficial de la Generalitat Valenciana


Sumari del DOGV 7594, del 17-08-2015 (2015/7100)

RESOLUCIÓ de 7 d'agost de 2015, del director general d'Assistència Sanitària, per la qual es prorroguen tres beques per a la realització de pràctiques professionals en el Servei de Gestió en Drogodependències.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7594

Data del DOGV
:   17-08-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/7100


Data del document
:   07-08-2015

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * ajuda pública

RESOLUCIÓ de 7 d'agost de 2015, del director general d'Assistència Sanitària, per la qual es prorroguen tres beques per a la realització de pràctiques professionals en el Servei de Gestió en Drogodependències. [2015/7100]  
Per l'Ordre 12/2014, de 5 de setembre, de la Conselleria de Sanitat, s'aproven les bases i es convoquen tres beques per a la realització de pràctiques professionals en la Direcció General d'Assistència Sanitària, Servei de Gestió en Drogodependències, amb una duració d'un any (DOCV 7361, 16.09.2014).  
Per mitjà de la Resolució de 20 de novembre de 2014, de la Direcció General d'Assistència Sanitària (DOCV 7412, 27.11.2014), i d'acord amb els barems establerts per l'ordre de la convocatòria, es van adjudicar les tres beques a les persones següents:  
  
- Alba María Mérida Pantoja, Psicologia  
- Elisabet Dolors González Pons, Dret  
- Agustín Leche Selma, Informàtica  
  
A cada un dels beneficiaris indicats en la resolució es va adjudicar una beca per un import de 1.000 euros bruts mensuals, subjectes a les retencions legalment establides.  
Segons el que estableix l'article 3.1 i 3.2 de l'Ordre 12/2014, de 5 de setembre, de la Conselleria de Sanitat, la duració de les beques comprendrà des de la incorporació de l'adjudicatari, per mitjà d'una resolució del director general d'Assistència Sanitària, fins a un període màxim de 12 mesos. No obstant això, es podrà prorrogar sense necessitat d'una nova convocatòria per un període màxim de dotze mesos addicionals, sempre que hi haja la disponibilitat pressupostària corresponent i l'exercici de l'activitat que s'efectua així ho requerisca o ho aconselle.  
  
Els beneficiaris de les beques, segons la Resolució de 20 de novembre de 2014, realitzen les pràctiques professionals i desenrotllen els programes de treball de forma satisfactòria, i es considera necessari que continuen exercint l'activitat, i, per tant, que la beca es prorrogue.  
  
Així, d'acord amb el que s'ha exposa anteriorment, resolc:  
  
Primer  
Prorrogar les beques, per a la realització de pràctiques professionals en la Direcció General Assistència Sanitària, Servei de Gestió en Drogodependències, d'Alba María Mérida Pantoja, amb DNI 736007..., d'Elisabet Dolors González Pons, amb DNI 045164... s d'Agustín Leche Selma, amb DNI 085818..., o, si algun d'aquests hi renuncia, de la persona que en el moment de l'inici de la pròrroga siga beneficiària de la beca o li corresponga ser-ho segons l'orde de la borsa prioritzada de reserva.  
  
Segon  
La dotació econòmica per a finançar aquesta pròrroga és de la quantia global màxima de 36.000 euros, a càrrec de l'aplicació pressupostària 01.36.42.6760.597.45.4, línia T7477000 o equivalent, en els pressupostos de la Generalitat Valenciana, d'acord amb la distribució següent:  
  
  
Any 2015 Any 2016  
3.000 euros 33.000 euros  
  
Tercer  
La pròrroga de les beques serà efectiva a partir del dia 1 de desembre de 2015 i finalitzarà el 30 de novembre de 2016. Les condicions seran iguals que les de la primera anualitat, és a dir, per un import de mil euros (1.000 ?) bruts mensuals, subjecte a la retenció corresponent a compte de l'Impost sobre la Renda de les Persones Físiques, com també la corresponent cotització a la Seguretat Social en els termes establerts en el Reial Decret 1493/2011, de 24 d'octubre, i a qualsevol altra retenció que, si és el cas, poguera correspondre.  
  
Quart  
Esta resolució posa fi a la via administrativa i en contra es podrà interposar un recurs contenciós administratiu en el termini de dos mesos comptadors des de l'endemà de la notificació davant la Sala Contenciosa Administrativa del Tribunal Superior de Justícia de la Comunitat Valenciana; així mateix, es podrà interposar, de manera potestativa, un recurs de reposició davant la consellera de Sanitat Universal i Salut Pública en el termini d'un mes, d'acord amb el que estableixen els articles 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, sense perjudici que es puga presentar qualsevol altre recurs que es considere procedent.  
  
  
València, 7 d- agost de 2015.- El director general d'Assistència Sanitària: Rafael Sotoca Covaleda.